open-index/open-wikipedia-markdown huggingface dataset:
SlavCon

**SlavCon** je festival fantasy, sci-fi, histórie, mytológie, hier a stretnutie ľudí s týmito záujmami. V trojdňovom programe sa nájdu rôzne prednášky, diskusie a workshopy z týchto oblastí, vystúpenia a súťaže. Organizuje ho OZ Spoločenstvo Tolkiena, Združenie Fantastiky a od roku 2011 aj OZ SciFi Guide.

28. - 30. apríla 2017 sa v Dome Kultúry Dúbravka uskutoční 11. ročník festivalu.

## Ročníky
Do roku 2011 sa pravidelne konal na SPŠD Kvačalova 20 v Bratislave.
*1. ročník sa uskutočnil 13.-15. októbra 2006
*2. ročník sa uskutočnil 13.-15. apríla 2007
*3. ročník sa uskutočnil 18.-20. apríla 2008
*4. ročník sa uskutočnil 24.-26. apríla 2009
*5. ročník sa uskutočnil 8.-10. apríla 2011

V rokoch 2012-2014 sa konal v priestoroch Iuventa, Karlovesská 64, Bratislava.
*6. ročník sa uskutočnil 12.-14. apríla 2012
*7. ročník sa uskutočnil 26.-28. apríla 2013
*8. ročník sa uskutočnil 25.-27. apríla 2014

V rokoch 2015-2016 sa konal v Dome Kultúry Lúky v Bratislave.
*9.  ročník sa uskutočnil 22.-24. mája 2015 
*10. ročník sa uskutočnil 22.-24. apríla 2016

Od roku 2017 sa koná v Dome Kultúry Dúbravka, Saratovská 2/A v Bratislave.
*11. ročník sa uskutočnil 28.-30. apríla 2017
*12. ročník sa uskutočnil 4. - 6. mája 2018

## Referencie

## Externé odkazy
* Oficiálna stránka SlavConu
* Oficiálna stránka Spoločenstva Tolkiena
* Oficiálna stránka SciFi Guide 

Kategória:Festivaly na Slovensku
Kategória:Kultúra na Slovensku
Kategória:Literatúra na Slovensku
Kategória:Cony
Ľudovít IV. (Východofranská ríša)

**Ľudovít IV.** zvaný **Dieťa** () (* jeseň 893, Altötting - † 20. alebo 24. september 911) bol východofranský kráľ v rokoch 900-911.

## Rodina
* otec Arnulf Korutánsky, východofranský kráľ (877-899) a rímskonemecký cisár (896-899)
* matka Oda, z rodu Konrádovcov

## Život
Už ako šesťročný bol 4. februára 900, necelé dva mesiace po smrti svojho otca Arnulfa Korutánskeho, korunovaný za východofranského kráľa. Išlo o prvú doloženú kráľovskú korunováciu vo Východofranskej ríši. V marci 900 mu vzdala sľub vernosti lotrinská šľachta.

Nakoľko maloletý Ľudovít nemohol vládnuť samostatne, vláda sa ocitla v rukách regentov, ktorých pred svojou smrťou určil ešte Arnulf Korutánsky. Rozhodujúce postavenie mal arcibiskup Hatto z Mohuča a biskup Salomo III. z Kostnice, ktorí svoje postavenie využili k získaniu veľkých dedičných majetkov pre svoje príbuzenstvo. Vychovávateľom mladého kráľa sa stal biskup Albero z Würzburgu. Svetským poručníkom sa stal Konrád, príbuzný Ľudovítovej matky Ody a manžel Ľudovítovej sestry Glismut. Slabosť ústrednej vlády znamenala opätovné posilnenie bývalej moc vojvodstiev, ktoré sa obnovili ako "mladšie" kmeňové vojvodstvá (Sasko, Durínsko, Bavorsko).

Za Ľudovítovej vlády sa konali ríšske snemy v Rezne (901), Forchheime (903) a Tribure (906). V prvých rokoch vlády sa Ľudovít zdržiaval najmä v Rezne v Bavorsku, neskôr sa zdržiaval (od roku 905 sporadicky, od roku 907 trvalo) v rýnsko-mohučskej oblasti (Frankfurt nad Mohanom, Tribur a Ingelheim).

Krajina bola v tejto dobe (až do roku 906) svedkom častých bojov medzi rodmi Konrádovcov a Babenbergovcov (tzv. Babenberský spor). Okrem toho z juhovýchodu začali krajinu od roku 900 ohrozovať Maďari. Roku 906 prenikli územím starého protivníka Východofranskej ríše, Veľkomoravskej ríše, až ku Sasku. Markgróf Liutpold sa pokúsil v nasledujúcom roku, prostredníctvom preventívneho útoku Maďarov zastaviť. Vojenské ťaženie sa však skončilo pri Bratislave ničivou porážkou Bavorov. V rokoch 909 a 910 napadli Maďari Švábsko. V lete 910 sa pokúsil mladý kráľ postaviť proti Maďarom na Lechskom poli pri Augsburgu. Utrpel tu však ťažkú porážku.

20. alebo 24. septembra 911 chorľavý mladý kráľ zomrel. Miesto úmrtia nie je známe. Údajne mal byť pochovaný v kostole Sv. Emmeráma v Rezne. Ním vymrela východofranská línia Karolovcov.

Kategória:Vládcovia Východofranskej ríše
Mars Sample Return

**Mars Sample Return** (z angl. *doprava vzorky z Marsu*) je plánovaná, vysoko komplexná robotická misia k planéte Mars, ktorá by mala dopraviť naspäť na Zem vzorky marťanskej horniny (podobne ako programy Apollo alebo Luna dopravili horninu z Mesiaca). V súčasnosti sa jej prípravou zaoberá Európska kozmická agentúra v rámci projektu Aurora a NASA.

Prvá fáza MSR, zber vzoriek, už prebieha vďaka činnosti vozidla Perseverance, ktoré vzorky zbiera do kapsúl. Tieto vzorky mal podľa pôvodnej predstavy doniesť k pristávaciemu modulu nasledujúcej misie jednoduchý rover. 27. júla 2022 však NASA a ESA oznámili zmeny v plánovaného projektu. Podľa nového rozhodnutia sa tento rover nepostaví a vzorky donesie k návratovej rakete samotný Perseverance. V prípade, že Perseverance nebude schopný tieto vzorky v roku 2030 dopraviť k návratovému systému, prinesú vzorky k návratovému systému dve nové marťanské helikoptéry, ktoré ho zastúpia. Takýto postup je oproti pôvodnému plánu jednoduchší, čiže menej riskantný, a tiež finančne menej náročný. Agentúry k nemu pristúpili po vynikajúcich skúsenostiach s prototypom prvého marťanského vrtuľníka - Ingenuity.

Po naložení vzoriek do návratového modulu s nimi raketa odštartuje z povrchu Marsu. Raketa bude musieť fungovať na tuhé pohonné hmoty, pretože kvapalné by sa kvôli krátkej dobe skladovateľnosti museli vyrobiť krátko pred štartom a teda priamo na Marse, čo je príliš zložité. Na obežnej dráhe Marsu sa puzdro so vzorkami stretne s európskym orbitálnym modulom vybaveným americkým systémom na ich zachytenie. Ten ich uloží do návratovej schránky, ktorá má zabrániť kontaminácii. Potom puzdro opustí obežnú dráhu Marsu, preletí k Zemi, zabrzdí v jej atmosfére a bez padákov dopadne do púšte v Utahu. Puzdro bude zosilnené, aby toto neriadené pristátie vydržalo. Padáky sa nepoužijú preto, lebo ak by zlyhali, puzdro by sa roztrieštilo o zemský povrch a nastalo by riziko obojstrannej kontaminácie – mikroorganizmami zo Zeme pre vzorky a mikroorganizmami z Marsu pre Zem. Týmto spôsobom sa zároveň ušetrí hmotnosť návratového puzdra.

## Externé odkazy
* ESA: misia Mars Sample Return (anglicky)

### Zdroje



Kategória:Sondy ESA
Kategória:Sondy NASA
Kategória:Prieskum Marsu
Kategória:Plánované misie
Catholic Encyclopedia

***Catholic Encyclopedia*** je anglická encyklopédia, ktorú v roku 1913 vydalo americké vydavateľstvo Encyclopedia Press. Jej cieľom bolo poskytnúť čitateľom spoľahlivé informácie o katolíckej teórii, vierouke, praxi a o dejinách Katolíckej cirkvi.

Práca na encyklopédii začala 11. januára 1905 a bola ukončená 19. apríla 1913. Zodpovednými redaktormi boli: Charles G. Herbermann (profesor latinčiny a knihovník *College of the City* v New Yorku), Edward A. Pace (profesor filozofie na Catholic University), Condé Benoist Pallen (redaktor), reverend Thomas Joseph Shahan (profesor cirkevných dejín na Catholic University) a John J. Wynne (jezuita, redaktor časopisu „The Messenger“).

Encyklopédia mala slúžiť hlavne potrebám Katolíckej cirkvi, preto sú v nej vynechané také informácie, ktoré nesúvisia s cirkvou a jej dejinami. Fakty prezentuje z pohľadu oficiálnej katolíckej doktríny z doby pápeža Pia X., a to hlavne pri rozbore sporných záležitostí (napr. cirkevných schiziem). Keďže pochádza ešte z doby pred Druhým vatikánskym koncilom, ktorý zaviedol v cirkvi podstatné zmeny, sú niektoré jej heslá (hlavne z oblasti náboženskej praxe) pomerne zastarané. Jej historické heslá sa však dodnes používajú ako sekundárne zdroje pri vedeckej práci, pretože obsahujú množstvo informácií z cirkevných prameňov.

V encyklopédii sú tiež uvedené významné katolícke osobnosti, vrátane vychovávateľov, umelcov, básnikov a vedcov. 

náhľad|Náboženské zloženie Rakúsko-Uhorska na farebnej mape ''Catholic Encyclopedia'', Vol. 2
Catholic University of America vydala v rokoch 1967 a 2002 úplne novú encyklopédiu pod názvom *[[New Catholic Encyclopedia]]*.
náhľad|Čiernobiela ilustrácia Salzburgu v ''Catholic Encyclopedia'', Vol. 9

Kategória:Katolícke encyklopédie
Kategória:Encyklopédie v anglickom jazyku
Kategória:Encyklopédie vydané v USA
Bulgakov

**Bulgakov** môže byť:

* priezvisko
** ruský filozof, pozri Sergej Nikolajevič Bulgakov
** sovietsky spisovateľ, pozri Michail Afanasievič Bulgakov

* planétka, pozri 3469 Bulgakov
Tchaj-pej 101

náhľad|Taipei 101 v roku 2021
náhľad|Porovnanie s inými svetovými mrakodrapmi

**Tchaj-pej 101** (čínskym písmom 臺北101 alebo 台北101; angl. Taipei 101) je 101-poschodový mrakodrap v meste Tchaj-pej na Taiwane. Je to tretia najvyššia budova sveta v troch zo štyroch kategórií uznaných organizáciou Council on Tall Buildings and Urban Habitat. Pôvodné meno budovy bolo *Tchaj-pejské finančné centrum*, založené na pôvodnom čínskom názve. Mrakodrap bol postavený v roku 2004.

Má 101 podlaží nad zemou a 5 pod zemou. V čase dokončenia držal rekordy v nasledovných kategóriách:
* Výška od zeme po vrchol štruktúry, 509 metrov, držiteľom predošlého rekordu boli Petronas Towers (452 metrov)
* Výška od zeme po strechu, 449 metrov, držiteľom predošlého rekordu bol Sears Tower (442 m)
* Výška po najvyššie používané podlažie, 439 metrov, predošlý rekord držal Sears Tower
* Najvyššia rýchlosť stúpania výťahu, 16,83 m/s
* Najväčšie odpočítavacie hodiny na Silvestra

## Architektúra
### Umenie
V budove a okolo nej sa nachádza viacero umeleckých diel. Medzi tieto patria: *Dialog between Yin and Yang* (Rebecca Hornová, 2002, oceľ a železo), *1-0* (Robert Indiana, 2002, hliník) či *Between Earth and Sky* (Ariel Moscovici, 2002, granit). Na mrakodrape bola umiestnená fotografia slovenskej umeleckej fotografky Márie Švarbovej.

## Referencie

## Iné projekty

## Externé odkazy
* www.taipei-101.tw  - Oficiálna stránka Taipei 101

Kategória:Mrakodrapy na Taiwane
Kategória:World Federation of Great Towers
Kategória:Architektúra z 2004
Kategória:Stavby v Tchaj-peji
Burdž chalífa

thumb|Burdž chalífa v porovnaní s najvyššími stavbami sveta

**Burdž chalífa** (), staršie *Burdž Dubaj* (), je mrakodrap v meste Dubaj v Spojených arabských emirátoch. Výstavba začala 21. septembra 2004 a budova bola uvedená do prevádzky 4. januára 2010.
Celková výška budovy vrátane antény je 828 metrov, čo z nej robí najvyššiu stavbu sveta. Po dokončení v roku 2010 sa stala bezkonkurenčne najvyššou stavbou na svete, pričom výrazne predbehla Taipei 101, ako aj One World Trade Center v New Yorku.

Autorom budovy je Adrian Smith, ktorý pracoval do roku 2006 v spoločnosti Skidmore, Owings and Merrill. Staviteľmi sú spoločnosti Samsung Engineering & Construction, Besex a Arabtec.

## Plány poschodí
Členenie poschodí.

## Galéria

Image:Burj2.jpg|1. februára 2006
Image:84floors.jpg|19. novembra 2006
Image:Burjdubaijanuary07.jpg|2. januára 2007
|26. februára 2007
Image:Burjdubaimay07.jpg|8. mája 2007
Image:Burjdubaiaug92007.jpg|8. septembra 2007
Image:Burj Dubai Under Construction on 13 November 2007.jpg|13. novembra 2007
Image:Burj Dubai Under Construction on 29 January 2008.jpg|29. januára 2008
Image:Burj Dubai Under Construction on 8 May 2008 Pict 2.jpg|11. mája 2008
Image:Burj dubai 3.11.08.jpg|Letecká snímka staveniska - 11. mája 2008
Image:Burj dubai aerial closeup.jpg

thumb|center|646px|Panoráma Dubaja s Burdž chalífa

## Referencie

## Pozri aj
* Zoznam najvyšších budov sveta

## Iné projekty
.

## Externé odkazy
* Oficiálna stránka budovy 

Kategória:Mrakodrapy v Dubaji
Kategória:Architektúra z 2010
Kategória:World Federation of Great Towers
Volant

thumb|Volant moderného automobilu
thumb|Volanty z rôznych období

**Volant** je typ riadiacej kontroly používaný vo väčšine moderných pozemných vozidlách, vrátane všetkých masovo produkovaných 
automobilov. Volant je časť riadiaceho systému, ktorým manipuluje vodič; zvyšok 
riadiaceho systému reaguje na pohyby volantu. To môže byť cez priamy mechanický kontakt v riadení zvanom podložka a ozubené koleso, s pomocou hydrauliky v silovom riadení, alebo v niektorých prototypoch a moderných 
produkčných autách ako Toyota Prius úplne cez počítačové riadenie. Na prevenciu krádeže je väčšina 
volantov blokovaných, ak kľúč zapaľovania je vybratý zo zámku zapaľovania.

## Dejiny
Prvé automobily boli riadené riadiacou pákou, ale Packard zaviedol volant na druhé auto, ktoré vyrobili v roku 1899. V priebehu desaťročia volant úplne nahradil riadiacu páku v automobiloch.

## Osobné autá
[left|thumb|Moderná [Formula 1 – riadiace koleso má tlačidla a gombíky na riadenie rôznych funkcií]]
Volanty pre osobné automobily sú obvykle okrúhle, koleso je upevnené na riadiaci stĺp jedným alebo viacerými výpletmi (aj keď jednovýpletové koleso je dosť vzácna výnimka). Iné typy vozidiel môžu používať kruhový design, motýlikový tvar alebo iný tvar. V krajinách, kde autá musia jazdiť na ľavej strane cesty, riadiace koleso je typicky pravej strane auta; opak platí v krajinách kde autá jazdia na pravej strane cesty. 

## Pozri aj
* Koleso

Kategória:Časti automobilov
Kategória:Riadenie automobilu
Čong Mong-džu

**Čong Mong-džu** (kórejsky 정몽주; * 22. november 1337, Jongčchon† 4. apríl 1392, Käsong) bol stredoveký kórejský diplomat a básnik.

Bol v službách posledných kráľov dynastie Korjo (9181392). Je známy ani nie tak svojou diplomatickou prácou, ako oddanosťou k zanikajúcemu kráľovstvu. 

## Dielo
Jeho najznámejšia báseň je *Tanšimga*. Báseň má 34 slabík a je napísaná štýlom hanši, t. j. klasickou čínštinou. Autor ju napísal po tom, ako sa generál I Song-gje v roku 1392 chopil moci a nastolilna ďalších 500 rokovnovú kráľovskú dynastiu I. Ale Čong bol až do svojej smrti verný dynastii Korjo. Svoje city prelial do básne, ktorá ho nakoniec stála život. Istý čas po svojej smrti bol vyhlásený paradoxne práve dynastiou I za „svätého“. Dnes je „Tanšimga“ považovaná za báseň, ktorá najlepšie charakterizuje vernosťjednu z najväčších cností kórejského národa.

### Tanšimga
* Pôvodný text napísaný v znakoch (handža) s kórejskou výslovnosťou:
:此身死了死了(차신사료사료) čha-šin-sa-rjo-sa-rjo
:一百番更死了(일백번갱사료) il-bäk-bon-käng-sa-rjo
:白骨爲塵土(백골위진토) pek-kol-wi-džin-tho
:魂魄有也無(혼백유야무) hon-bäk-ju-ja-mu
:向主一片丹心(향주일편단심) hjang-džu-il-phjon-tan-šin
:寧有改理也歟(녕유개리야여) jong-ju-kä-ri-ja-jo

* Kórejský variant pôvodného textu (abeceda Hangül) a slovenský prepis:
:이몸이 죽고 죽어 (I momi čukko čugo)
:일백번 고처 죽어 (ilbäk-bon kočho čugo)
:백골이 진토 되어 (päkkori čintho dweo)
:넋이라도 있고 없고 (nokširado ikko opko)
:임 향한 일편 단심 (im hjanghan ilphjon tanšim)
:기실 수 있으랴 (kašil su issürja)

* (amatérsky) preklad:
:Aj keby zomrel som,
:dušu stokrát vypustil
:a z mojich bielych kostí
:iba prach tu po mne zostal,
:či moje srdce Tebe verné, pane,
:mohol by niekto premeniť?

## Iné projekty

## Externé odkazy
* ''Jeong Mong-ju: Symbol unerschütterlicher Loyalität.'' In: ''KBS World'', 9. Juni 2011

Kategória:Narodenia v 1337
Kategória:Úmrtia v 1392
Kategória:Kórejskí básnici
Kategória:Kórejskí diplomati
Sambo (bojový šport)

náhľad|Pamätná minca s vyobrazením sambo
**Sambo** alebo **zápasenie sambo** (po rusky sambo = skratka zo "samozaščita bez oružija", t.j. sebaobrana bez zbrane) je ruský bojový systém (druh zápasenia) využívajúci najjednoduchšie hmaty a údery s vysokou efektívnosťou a systematickým prístupom k súperovi ako takému. Používa jedoduché údery a hmaty-páky podobne ako v džiudžicu s prvkami zápasenia. 

Prvé zmienkach bojových techník vhodných pre výcvik špeciálnych, armádnych a policajných jednotkách ako aj pre sebaobranu.

Combat Sambo je veľmi agresívny systém vytvorený pre prípravu jednotlivca na efektívnu sebaobranu v každej situácii. Cieľom Combat Sambo je "prežiť". Combat Sambo zahŕňa techniky zo športového a bojového samba. Zahŕňa tiež kombináciu Jiu-Jitsu, Aikijitsu, Aikido, Sambo, Judo, Thai-box, zápasenie.

## Iné projekty

Kategória:Bojové umenia
Kategória:Zápasenie
Demilitarizovaná zóna (Kórea)

náhľad|Mapa demilitarizovanej zóny v Kórei
**Demilitarizovaná zóna** je pás zeme dlhý 248 km a široký 4 km, ktorý rozdeľuje Kórejský polostrov na dve časti – Severnú a Južnú Kóreu – tvoriac nárazníkovú zónu v okolí 38. rovnobežky (západná časť sa zvažuje južne od rovnobežky, východná severne). Je to najnepriechodnejšia a najstráženejšia hranica na svete.

V pojmoch treba od seba odlišovať 38. rovnobežku, Demilitarizovanú zónu (DMZ) a Demarkačnú líniu (Military demarcation line).

## Vývoj
thumb|Panmundžom, Joint Security Area uprostred DMZ. Pohľad zo severu...
thumb|... a z juhu

Pôvodne po skončení 2. svetovej vojny sa mocnosti (Sovietsky zväz a USA) rozhodli rozdeliť si Kórejský polostrov pozdĺž 38. rovnobežky. Severná časť polostrova (na sever od nej) bola okupovaná Sovietskou armádou a postupne tu vznikol komunistický štát – Kórejská ľudovodemokratická republika. No južná časť bola okupovaná americkou armádou a do roku 1948 tu vznikol druhý kórejský štát – Kórejská republika. Keď 25. júna 1950 o 4 hodine ráno KĽDR prekročila túto hranicu a bez varovania zaútočila na Juh, rozpútala tak 3 roky trvajúcu občiansku vojnu (Kórejská vojna), do ktorej bolo zapojených ďalších 18 štátov (na strane Severu to bola Čína a ZSSR, na strane juhu 16 národov pod vlajkou OSN).  

Zloženie zbraní sa uskutočnilo po dlhých rokovaniach 27. júla 1953, na základe ktorých bola vytvorená nárazníková zóna bez prítomnosti zbraní v šírke 2000 metrov po každej strane od frontovej línie tvoriac tak 4 km široký pás zeme, do ktorého nesmie vstúpiť ľudská noha, hoci vojaci obidvoch armád patrolujú hranicu po oboch stranách. 

## Joint Security Area (JSA)
Jediné miesto, kde sa Sever a Juh stretávajú, je Pchanmundžom (판문점 / 板門店) alebo tiež nazývané Spoločná bezpečnostná zóna (ang. Joint Security Area, skratka JSA). Nachádza sa vo vnútri Demilitarizovanej zóny, rozdelená je presne na polovicu, pričom stredom prechádza Demarkačná línia (MDL). Po niekoľko budov stojí po oboch stranách, pričom v jednej z nich, stredom ktorej prechádza MDL, sa konali rokovania o zložení zbraní, repatriácii a iné sporadické rokovania medzi Juhom a Severom. 

## Incidenty
V okolí 38. rovnobežky sa od 1945 roku odohralo množstvo drobných aj väčších incidentov. Za spomienku stojí snáď jeden incident, ktorý sa odohral priamo v Panmundžome. Jeden sovietsky diplomat bol pozvaný Severnou Kóreou na návštevu tohto miesta. Náhle však začal utekať smerom na juh pričom kričal, že chce prejsť na Juh. Keďže dovtedy dvaja severokórejskí a dvaja juhokórejskí vojaci stáli tvárou v tvár oproti sebe, Severokórejčania nezbadali utekajúceho Rusa. Severania spustili paľbu za utekajúcim človekom, pričom zabili jedného juhokórejského vojaka. Odvtedy na severnej strane stoja vždy traja vojaci. Jeden čelom k návšteve prichádzajúcej zo severu a druhí dvaja otočení bokom k juhu. Tak sa vyhnú podobnému prípadu. Už sa nemôže stať, že nezbadajú človeka, ktorý sa snaží utiecť na druhú stanu.

## Iné projekty

Kategória:Kórea
Demilitarizovaná zóna (všeobecne)

**Demilitarizovaná zóna** alebo **demilitarizované pásmo** (niekedy skrátene **DMZ**) je územie (väčšinou pásmo), na ktorom bola na základe medzinárodnej zmluvy uskutočnená demilitarizácia. 

Je to teda územie bez vojenskej prítomnosti, v tejto oblasti sa nenachádzajú vojaci, zbrane ani vojenské stanovištia. V oblasti demilitarizovanej zóny nie je možné umiestňovať alebo koncentrovať vojenské jednotky, udržiavať alebo zakladať vojenské objekty akéhokoľvek druhu, je tu zakázaná akákoľvek aktivita ozbrojených síl, k čomu sa väčšinou zaviazali strany na základe mierovej dohody, prímeria alebo inej bilaterálnej či multilaterálnej dohody. Väčšinou je demilitarizovaná zóna hranicou medzi dvoma alebo viacerými vojenskými silami a často ohraničuje oblasti, ktoré sú týmito silami kontrolované. Môže tak tvoriť de facto štátnu hranicu.

Viaceré demilitarizované zóny sa stali neúmyselne oblasťami so zachovanou prírodou (napr. Antarktída), keďže boli považované za nebezpečné miesta alebo boli jednoducho menej vystavené ľudským aktivitám, najmä výstavbe alebo lovu.

Najznámejšia demilitarizovaná zóna sa nachádza v Kórei (38. rovnobežka). Demilitarizované pásmo sa tiež nachádza na hraniciach Srbska a Kosova alebo medzi Podnesterskom a Moldavskom. Tiež medzi Egyptom a Izraelom alebo na Cypre.

Dnes už neexistujúce demilitarizované zóny existovali napr. po prvej svetovej vojne medzi Nemeckom a Francúzskom, alebo po Indočínskej vojne rozdeľovali Severný a Južný Vietnam.

## Referencie

Kategória:Vojenská terminológia
Liga majstrov UEFA 2006/2007

## Skupinová fáza
### Skupina A

### Skupina B

### Skupina C

### Skupina D

### Skupina E

### Skupina F

### Skupina G

### Skupina H

*(KĽÚČ: B= Body; Z= Odohrané zápasy; V= Výhry; R= Remízy; P= Prehry; NG= Nastrieľané góly; IG= Inkasované góly; RG= Rozdiel gólov)*

## Vyraďovacia fáza
### Osemfinále
Prvé zápasy sa hrali 20. a 21. februára, 2007, druhé 6. a 7. marca.

|}

### Štvrťfinále
Štvrťfinálové zápasy sa hrali 3./4. apríla, a 10./11. apríla, 2007.

|}

### Semifinále
Semifinálové zápasy sa hrajú 24./25. apríla, a 1./2. mája, 2007.

|}

### Finále

Kategória:Liga majstrov UEFA
Kategória:Futbal v 2006
Kategória:Futbal v 2007
Ohio Wesleyan University

thumb|Ohio Wesleyan University

**Ohio Wesleyan University** (skrátene **Wesleyan** alebo **OWU**) je významná americká súkromná univerzita. Bola založená roku 1842 v Delaware v štáte Ohio. Nazvaná je podľa jej spoluzakladateľa Johna Wesleyho.

## Iné projekty

Kategória:Univerzity v USA
Kategória:Vysoké školy v Ohiu
Kubrat (Bulharsko)

**Kubrat** (*? – † medzi 641 a 668) bol vládca (chán) Prabulharov a neskôr ostatných kočovníkov medzi Kubanom a Azovským morom.

Za jeho vlády, po zbavení sa nadvlády Avarov alebo západných Turkov niekedy v rokoch 623 - 636 (pravdepodobne 632/635), sa sformovala ríša Prabulharov, známa ako Veľké Bulharsko, Staré Veľké Bulharsko alebo Onoguria. Prvýkrát sa jeho meno spomína v byzantskej kronike v súvislosti so vznikom tohto štátu. Jeho dŕžava sa rozprestierala od rieky Doneck na východe až na západ k rieke Dneper. Zo severu štát ohraničovalo Azovské more a na juhu Čierne more.

Pokojné vzťahy s Byzantskou ríšou, pre ktoré neskôr dostal titul Imperator Heraklius, mu dovolili, aby ubránil nezávislosť Veľkého Bulharska od neustálych nájazdov Kabarov (Chazarov).

Chán Kubrat umrel niekedy medzi 641 a 668 (najčastejšie sa uvádza 651 alebo 665) ako mocný a uctievaný vládca. Jeho piati synovia, hoci každý z nich išiel svojou vlastnou cestou, neskôr stratili kontrolu nad Veľkým Bulharskom.

Prvý syn - Bajan - ostal v rodnej zemi a veľmi skoro bol porazený Kazarmi. Kubratov druhý syn - Kotrag - založil svoj vlastný štát pri rieke Volga a Kam. Tretí syn - Kuber - odišiel do Macedónie, štvrtý syn - Altcek - sa so svojou skupinou Bulharov usídlil v Taliansku. Začaté dielo svojho otca dokončil jeho piaty syn - Asparuch. Pri delte Dunaja založil Bulharský štát, ktorý mal vydržať 13. storočí.

Kategória:Cháni Bulharska
Hrudník

thumb|Hrudník človeka
**Hrudník** (lat. *thorax*) alebo **tórax** je časť tela stavovcov. U cicavcov spolu s bruchom (lat. *abdomen*) a panvou (lat. *pelvis*) tvoria trup. Predná časť hrudníka (a niekedy aj celý hrudník) sa u stavovcov označuje ako hruď (*thorax*, *pectus*).

## Hrudník človeka

U človeka je hrudník časť tela siahajúca od hornej hrudnej apertúry až po bránicu. Okrem bránice ho tvorí kostra hrudníka, čiže hrudný kôš (12 hrudných stavcov, 12 párov rebier, hrudná kosť) a svaly hrudníka. Tieto štruktúry ohraničujú *hrudnú dutinu*. 

Hrudná dutina je oddelená od brušnej dutiny bránicou. V jej strede, rozdeľujúc ju na pravú a ľavú polovicu, sa nachádza mediastínum (medzipľúcie), so srdcom, veľkými cievami, priedušnicou a pažerákom. Ľavú a pravú polovicu hrudníka vyplňujú pľúcne krídla, ktoré sú obalené pohrudnicou.

### Základné anatomické štruktúry

* *Hrudná dutina* (lat. cavitas thoracis) - priestor, ktorý ohraničuje kostra hrudníka.
* *Apertura thoracis superior* - horná hrudná apertúra. Ohraničuje ju prvý hrudný stavec, prvý pár rebier a horný okraj manubrium sterni.
* *Apertura thoracis inferior* - dolná hrudná apertúra. Ohraničuje ju telo 12. hrudného stavca, dolný okraj hrudného koša a dolný okraj sterna.
* *Angulus infrasternalis* - uhol, ktorý zvierajú dolné rebrá pripájajúce sa na sternum.
* *Medzirebrové priestory* - spatia intercostalia. Priestory medzi rebrami, v ktorých sú natiahnuté medzirebrové svaly a prebiehajú tu medzirebrové cievy a nervy.

### Typy hrudníka

* *Astenický hrudník* - predozadne sploštený, rebrá strechovito sklonené, u chudých
* *Súdkovitý hrudník* - rebrá majú horizontálny priebeh

## Iné projekty

Kategória:Anatómia
John Wesley

**John Wesley** (* 17. jún 1703, Epworth, Spojené kráľovstvo – † 2. marec 1791, Londýn) bol anglický kresťanský teológ, anglikánsky kňaz a jeden z prvých vodcov metodistického hnutia v 40. rokoch 18. storočia.

Pochádzal z tradične náboženskej rodiny, sám sa po štúdiách na Oxfordskej univerzite stal farárom Anglikánskej cirkvi. Tu však nenašiel uspokojenie a po tom krátkom koketovaní s Českými bratmi založil Metodistickú spoločnosť v Anglicku. Tá sa rýchlo rozšírila do ostatných anglicky hovoriacich krajín. Cirkevné spoločenstvá vychádzajúce z wesleyovskej tradície dnes združuje Svetová metodistická konferencia.

## Kľúčové pojmy Wesleyho teológie
* predchádzajúca milosť (*prevenient grace*)
* osobná spása prostredníctvom viery, 
* *svedectvo [[Duch svätý|Ducha Svätého]]*, ktorý priamo dosvedčuje veriacim, že sú milované Božie deti
* *posvätenie* (*Santification*), ktoré je *pokladom*, lat. *depositum*, zvereným priamo Bohom. Toto posvätenie nechápal ako „bezhriešnu dokonalosť“, ale ako stav, v ktorom „dokonalá láska“ nepociťuje hriech.

## Životopisné diela o Wesleym
* Garth, Lean: John Wesley – svědek Boží moci
* Benge, Janet a Geoff: John Wesley – Svet jeho farnosťou

## Iné projekty
 

Kategória:Protestantizmus
Kategória:Abolicionisti
Kategória:Absolventi Oxfordskej univerzity
Kubrat

**Kubrat** môže byť:
*prabulharský chán, pozri Kubrat (Bulharsko)
*mesto v Bulharsku, pozri Kubrat (mesto)
Asparuch

Chán **Asparuch** bol prvým vládcom prvej bulharskej ríše (681–1018); vládol v rokoch 681–700.  Podľa byzantských zdrojov bol jedným z piatich synov chána Kubrata, ktorý založil na území dnešnej Ukrajiny štát zvaný Veľké Bulharsko. Pochovaný bol na územi dnešného mesta Záporožie.

## Príchod do delty Dunaja
Keď sa tento štát pod nátlakom Chazarov v roku 668 rozpadol, začal si spolu s ostatnými bratmi hľadať miesto inde. S istotou nemôžeme povedať, kde sa Asparuch usídlil ešte predtým, ako prišiel k delte Dunaja, kde sa jeho horda usídlila v južnej Besarábie a severnej Dobrudži.

V roku 680 vytiahol byzantský cisár Konštantín IV. proti nomádom na hranici svojej ríše, ale Asparuchovi protobulhari sa ubránili a začali postupovať ďalej na Balkán.

## Príchod na Balkán
Po roku 681 sa Asparuch spojil so slovanským obyvateľstvom nazývaným Severi alebo Sedem slovanských kmeňov a začal podnikať výpady do byzantskej Trácie.

## Vznik Bulharského štátu
Konstantín IV. sa rozhodol uzatvoriť s Asparuchom dohodu, na základe ktorej Byzantská ríša platila každoročný tribút za „ochranu“ (výpalné). To sa retrospektívne považuje za uznanie Bulharského (Protobulharsko-Slovanského) štátu a dátum jeho vzniku. Podľa neskoršej tradície si za hlavné mesto štátu, ktorý sa neskôr v 10. storočí rozpadol, vybral mesto Pliska v dnešnom severovýchodnom Bulharsku.

Asparuch niesol v štáte zodpovednosť za zahranično-politické veci a bol hlavným veliteľom armády v časoch vojny s Avarmi, ktorí útočili na štát pri severozápadnej hranici. Čo sa týkalo bezpečnosti ostatných hraničných prechodov, južná hranica bola poctivo chránená ako Slovanmi, tak aj Bulharmi, v celej jej šírke – až ku rieke Timok. A Trákovia, ktorí tu pred vznikom štátu žili, boli pripojení k novovzniknutému štátu.

## Iné projekty

Kategória:Cháni Bulharska
Václav Neumann

**Václav Neumann** (* 29. september 1920, Praha, Česko – † 2. september 1995, Viedeň, Rakúsko) bol významný český dirigent, dlhodobý šéfdirigent Českej filharmónie. Jeho doménou bola hudba 20. storočia. 
  
Známym sa stal najmä svojou interpretáciou symfonického diela Bohuslava Martinů a snahou presadiť aj počas totalitného režimu uvádzanie diel Miloslava Kabeláča.

Neumann nahral kompletné symfonické dielo Gustava Mahlera. Na zahraničné vystúpenia ho pozývali predovšetkým ako experta na českú hudbu (viedenské naštudovanie Rusalky, početné inscenácie Predanej nevesty a ďalších diel).
 
## Životopis
Po maturite na gymnáziu študoval Neumann súkromne aj na konzervatóriu (absolvoval 1944) husľovú hru a dirigovanie. Od roku 1945 bol členom Českej filharmónie ako violista a s rovnakým nástrojom patril krátky čas k zakladajúcim členom Smetanovho kvarteta.  

7. marca 1948 zastupoval dirigenta Rafaela Kubelíka v Českej filharmónii a na základe tohto jediného dirigentského vystúpenia bol po Kubelíkovej emigrácii vymenovaný za jej šéfa, veľmi skoro však na funkciu rezignoval. 

V rokoch 1951-54 pôsobil ako umelecký riaditeľ Karlovarského symfonického orchestra, potom brnianskeho a v rokoch 1956-63 pražského symfonického orchestra FOK. Súčasne od roku 1955 hosťoval v berlínskej Komickej opere, kde získal ako spolupracovník renomovaného nemeckého operného režiséra Waltera Felsensteina medzinárodné ocenenie.

Stúpajúci kredit v nemecky hovoriacich krajinách viedol v roku 1964 k tomu, že Neumanna vymenovali za umeleckého riaditeľa lipského Gewandhausorchestru. Po auguste 1968 túto vysoko prestížnu funkciu Neumann zložil a vrátil sa do Prahy, kde mu emigrácia Karla Ančerla uvoľnila miesto šéfa Českej filharmónie. 

## Najvýznamnejšie nahrávky
* Wolfgang Amadeus Mozart: Piano concerto no.24 in C minor K491,Rondo in D major K382,Pavel Štěpán, Česká filharmónia-vyznamenané cenou   Wiener Flötenuhr za najlepšiu mozartovskú nahrávku
* *Bohuslav Martinů: Symfonie č.1-6*, Česká filharmónia  
* *Gustav Mahler: Symfonie č.1 a 10*, Česká filharmónia 
* *Antonín Dvořák: Symfonie č.1-9*, Česká filharmónia
* *Leoš Janáček: Sinfonietta, Taras Bulba, Česká filharmónia 
* *Bohuslav Martinů: Opera Suites and Excerpts'': Orchestral Suite (Julietta), Orchestral Suite  (Theatre behind the Gate), Little Suite (Comedy on the Bridge), Le Départ - symphonic interlude (The Three Wishes), Saltarello (Mirandolina), combined recording - Brno State Philharmonic Orchestra, Czech Philharmonic Orchestra, dirigenti Václav Neumann a František Jílek 

## Ocenenie
* 1977 Národný umelec
* 1990 Rád Tomáša Garrigua Masaryka III. triedy

## Iné projekty

## Externé odkazy
* Fotografie Václava Neumanna od Václava Chocholy
* Dirigenti České filharmonie  

Kategória:Českí dirigenti
Kategória:Česko-slovenskí národní umelci
Kategória:Nositelia Radu T. G. Masaryka
Svätá stolica

**Svätá stolica** alebo **Svätý stolec** alebo **Apoštolská stolica** alebo **Apoštolský stolec** označuje v Katolíckej cirkvi rímskeho pápeža resp. úrad pápeža – rímskeho biskupa a hlavy katolíckej cirkvi (vychádzajúci z apoštolskej tradície sv. Petra). Väčšinou (nie však vždy) zahŕňa aj Rímsku kúriu na čele s kolégiom kardinálov.

V kánonickom práve má pojem Svätá stolica dvojaký význam: podľa kánonu 361 CIC sa v širšom zmysle pod menom Apoštolská alebo Svätá stolica *„rozumie nielen Rímsky veľkňaz, ale ak z povahy veci alebo z kontextu nevyplýva iné, aj Štátny sekretariát, Rada pre verejné záležitosti Cirkvi a iné ustanovizne Rímskej kúrie,“* teda všetky úrady, ktoré pápežovi pomáhajú pri správe rímskokatolíckej cirkvi. V užšom zmysle pojem zahŕňa predovšetkým najvyššiu učiteľskú, zákonodarnú, súdnu, kňazskú a správnu moc pápežského úradu v rímskokatolíckej cirkvi (kánony 113 § 1, 359, 364, 1354 § 3 a 1404).

Svätá stolica je ako právnická, resp. *„zo samého božského nariadenia“* (ex ipsa ordinatione divina, CIC 13) morálna osoba subjektom medzinárodného práva, a to ako najvyšší reprezentatívny orgán Katolíckej cirkvi na svete a ako držiteľka suverenity štátu Vatikán. Ako taká nadväzuje Svätá stolica (zastúpená Štátnym sekretárom) diplomatické vzťahy so štátmi a medzinárodnými organizáciami.

Pojem sa často používa aj na označenie sídla pápeža, teda Vatikánu, ale z právneho hľadiska sú Vatikán (územie, štát) a Svätá stolica dve rôzne veci. V minulosti sa ako Svätá stolica označovali aj sídla iných významných biskupstiev. V priebehu 19. storočia sa však od tohto označovania upustilo. Ako jediné na svete (okrem Ríma) dodnes používa titul Svätá stolica Mohučské arcibiskupstvo.

## Bibliografia
* Niccolò del Re. "Heiliger Stuhl". In: Niccolò del Re (hrsg.), *Vatikan Lexikon*, Augsburg: Pattloch Verlag, 1998, s. 297. (Orig.: *Mondo Vaticano*, Città del Vaticano: Libreria Editrice Vaticana, 1995.)
* prof. ThDr. ICLic. Ján Duda, PhD. „Postavenie Apoštolskej stolice v medzinárodnom práve“. Tribunál 1/2005.


Kategória:Vatikán
Peter Grolmus

**Peter Grolmus** (* 16. február 1955 – † 1996) bol slovenský kulturista, najstarší zo slovenskej súrodeneckej trojice známych kulturistov. Jeho mladšími bratmi sú Pavel (* 1959 – † 1996) a Jozef (* 1961).

Vyučil sa za sústružníka, odmlada sa venoval kulturistike. Neskôr pracoval vo vtedajšej Verejnej bezpečnosti, po emigrácii najmladšieho brata ho však prepustili.

V roku 1988 sa stal majstrom Česko-Slovenska v kulturistike. Po Nežnej revolúcii pôsobil päť rokov v Cudzineckej légii (Francúzska Guyana).

Po návrate na Slovensko sa venoval vymáhaniu pohľadávok. 22. mája 1996 bol videný naposledy, spolu so svojím bratom Pavlom sa stal obeťou vraždy. Ich telá boli objavené až po desiatich rokoch - v máji 2006 neďaleko Brezna.

## Externé odkazy
* článok v denníku Šport 

Kategória:Narodenia 16. februára
Kategória:Narodenia v 1955
Kategória:Úmrtia v 1996
Kategória:Slovenskí kulturisti
Kategória:Súrodenci v kulturistike
Pavel Grolmus

**Pavel Grolmus** (* 2. máj 1959 – † 22. máj 1996) je prostredný zo slovenskej súrodeneckej trojice známych kulturistov. Jeho starším bratom je Peter (1955-1996), mladším Jozef (*1961- † 2020).

V kategórii do 65 kg sa v roku 1990 stal majstrom Európy a v roku 1992 i svetovým šampiónom. Rok nato štartoval aj na najprestížnejšej profesionálnej súťaži Mr. Olympia.

Potom sa z kulturistiky vytratil, začiatkom roka 1996 však ohlásil návrat. Požiadal o profesionálnu licenciu IFBB a plánoval štarty na súťažiach Grand Prix.

Popritom sa venoval spolu s bratom Petrom vymáhaniu pohľadávok. 22. mája 1996 bol videný naposledy, spolu s Petrom sa stal obeťou vraždy. Ich telá boli objavené až po desiatich rokoch - v máji 2006 neďaleko Brezna.

Kategória:Narodenia v 1959
Kategória:Úmrtia v 1996
Kategória:Slovenskí kulturisti
Kategória:Súrodenci v kulturistike
Metodizmus

náhľad|220x220bod|John Wesley káže mimo kostola
**Metodizmus** alebo **metodistické hnutie** je kresťanské protestantské vyznanie a smer, ktorý vznikal od 18. storočia pod vplyvom učenia anglikánskeho kňaza Johna Wesleyho, jeho brata Charlesa Wesleyho a ich priateľa Georga Whitefielda. Svoje korene má v Anglicku, odkiaľ sa šírilo do celého Britského impéria a predovšetkým do Spojených štátov. V roku 2006 malo metodistické hnutie okolo 75 miliónov prívržencov po celom svete. 

Metodisti prišli k svojmu názvu vďaka výsostne metodickému spôsobu života a zbožnosti skupiny študentov Oxfordskej univerzity, ktorí sa v 30. rokoch 18. storočia schádzali so zámerom vzájomne sa zdokonalovať. Ich životný režim zahŕňal pravidelné prijímanie eucharistie a pôsty, odopieranie si zábavy a prepychu, ako aj napomáhanie a časté navštevovanie chudobných. Metodizmus, ktorý vzišiel z učenia anglikánskeho kňaza Johna Wesleyho a jeho mladšieho brata Charlesa, charakterizuje dôraz na duchovnú transformáciu jednotlivca prostredníctvom podrobného štúdia Svätého písma a na praktickú činnosť v prospech zlepšenia sociálnych pomerov a sociálnej spravodlivosti. Metodisti patrili medzi popredných bojovníkov za zrušenie otroctva, podporovali protialkoholické hnutia a ich rozsiahla misionárska činnosť mala za cieľ šírenie ich posolstva aj v zámorí. Výrazom angažovanosti metodistov v sociálnej problematike bola ich kazateľská činnosť mimo kostolov. Mnohé metodistické cirkvi v prvú nedeľu roka usporadúvajú tzv. zmluvnú bohoslužbu (*Covenant Service*), na ktorej veriaci opätovne potvrdzujú svoju absolútnu oddanosť Bohu a odhodlanie plne mu slúžiť.

## Pozri aj
John Wesley

Charles Wesley

Evanjelická cirkev metodistická na Slovensku

## Referencie

## Iné projekty


Kategória:Kresťanstvo
Kategória:Protestantské cirkvi
CN Tower

**CN Tower** je 553,33 metrov vysoká veža v kanadskom meste Toronto na brehu Ontárijskeho jazera. Je to druhá najvyššia voľne stojaca stavba na svete a najvyššia betónová veža na svete. Slúži ako telekomunikačná veža, šíri televízny a FM signál, na plošine sa nachádza reštaurácia a rozhľadňa.

Ročne ju navštívi viac ako 2 milióny návštevníkov z celého sveta. Najvyššou voľne stojacou stavbou sveta bola 32 rokov, kým ju v septembri 2007 neprekonal Burdž Kalífa. Projekt na výstavbu začal v roku 1972. Pôvodný návrh počítal s troma vežami spojenými mostíkmi, ale nakoniec sa rozhodlo pre jednu vežu z troch nosných „nôh“ tvaru Y. To zjednodušilo aj vertikálnu prepravu a ostatné siete. Výstavba začala vo februári 1973. Základy veže siahajú do hĺbky 15 metrov. Výstavba prebiehala pomocou „posuvného debnenia“, ktoré sa postupne dvíhalo vlastným hydraulickým zariadením. Takto sa zabezpečila monolitickosť a bezškárová betónová konštrukcia. Konštrukcia je z predpätého betónu, ktorý lepšie znáša zaťaženie. Keď veža dosiahla výšku 336 metrov, boli zdvihnuté konzoly pre osadenie plošiny. Na plošine sa nachádza reštaurácia s kapacitou 400 osôb, interiérová a exteriérová rozhľadňa. Reštaurácia sa každých 72 minút otočí okolo svojej osi. Pohyb návštevníkov zabezpečuje 6 výťahov. Neskôr bola do rozhľadne namontovaná zasklená podlaha s hrúbkou skla 6,4 mm.Plošina pokračuje do výšky 447 m. 100 metrovú anténu, zloženú zo 40 častí (hmotnosť jednej 6,4 t) na vrchol dopravil dopravný vrtuľník S-64 Skycrane.

Na stavbu sa použilo 40.000 m3 betónu, 130 km predpínacej výstuže, 4 500 ton oceľovej výstuže 544 ton konštrukčnej ocele. Veža bola dokončená v júni 1975 a slávnostne otvorená 1. októbra. Náklady na výstavbu boli približne 63 miliónov CAD.

## Referencie

## Galéria

Obrázok:Cntower2.jpg|Pohľad z jazera Ontario
Obrázok:Toronto - ON - CN Tower Turmkorb.jpg|Plošina
Obrázok:Cntower1974.jpg|debnenie podporných konzolí plošiny
Súbor:Western-towers.png|Porovnanie **CN Tower** (Toronto), Willis Tower (Chicago), Stratosphere Tower (Las Vegas) a Space Needle (Seattle)


## Pozri aj
* Zoznam najvyšších veží na svete

## Iné projekty

Kategória:Veže v Kanade
Kategória:Rozhľadne
Kategória:Vysielacie veže a stožiare
Kategória:Stavby v Toronte
Kategória:World Federation of Great Towers
Kategória:Architektúra z 1976
Tervel

**Tervel** bol bulharský chán pravdepodobne v rokoch 701–718, nemanželský syn chána Asparucha.

## Podpora cisárovi Justiniánovi
Chronológia jeho vládnutia je nejasná, po prvýkrát sa spomína v byzantských zdrojoch z roku 704, kedy sa na neho obrátil zosadený cisár Justinián II. so žiadosťou o pomoc.  V roku 705 Tervelova armáda o sile 15&nbsp;000  jazdcov pomohla Justiniánovi II. opätovne získať trón, za žo Tervel získal mnohé dary, vrátane titulu *kaisar* (lat. *caesar*), z čoho vznikol neskorší titul cár, a olovenú pečať s nápisom *Matka Božia, pomôž cézarovi Tervelovi*. Bulharsko tiež získalo územné ústupky v regióne Zagora v Trácku, cez ktorú viedli dôležité obchodné cesty.  Tervel sa mal tiež oženiť s Justiniánovou dcérou Anastasiou, ale nevieme či sa tak stalo.

O tri roky neskôr Justinián II. uskutočnil vojenské ťaženie do zagorského regiónu, aby si ho vybojoval späť, ale v bitke pri Anchiale bol porazený.

## Konflikt v Malej Ázii
V roku 711 si Justinián opäť vyžiadal od Tervela vojenskú podporu proti vzbúrencom v Malej Ázii, ale dostal len malý kontingent 3&nbsp;000 mužov.  Justiniána v boji proti Filippikovi zajali a popravili.

## Chronologický nesúlad
Podľa niektorých chronológií Tervel umrel v roku 715, podľa byzantského kronikára Teofana Spovedníka sa však zúčastnil reštaurácie zosadeného cisára Anastasia II., ktorý nahradil Filippika v roku 718 alebo 719.

Ak Tervel žil tak dlho, musel to byť on, kto uzavrel v roku 716 opätovnú dohodu s byzantským cisárom Teodosiom III. ktorá upevnila hranice medzi Bulharskom a Byzantskou ríšou, potvrdila príslušnosť Zagory k Bulharsku ako aj každoročnú platbu tribútu Bulharom. Chán Tervel nazval toto spolužitie Byzantskej ríše a Bulharska vzájomnou výhodnou spoluprácou.  Musel to byť tiež on, kto bránil Konštantínopol pred nájazdmi Arabov, ktorí sa ho v rokoch 717–718 druhýkrát pokúšali dobyť.

Treba však uviesť aj to, že Teofan na inom mieste uvádza meno buharského chána, ktorý uzatvoril zmluvu v roku 716 ako *Kormesios*, čo je Tervelov neskorší následník Kormesij.

## Iné projekty

Kategória:Narodenia v 7. storočí
Kategória:Úmrtia v 8. storočí
Kategória:Cháni Bulharska
Zásuvný modul

**Zásuvný modul** alebo **prídavný modul** (angl. *plug-in*, *plugin* alebo *add-on*) je počítačový program, ktorý rozširuje funkcie iného programu alebo ho dopĺňa.

Zásuvné moduly sa zvyčajne používajú na:
* čítanie alebo editáciu špecifických typov súborov, napríklad multimediálnych
* kryptovanie a dekryptovanie elektronickej pošty
* filtrovanie obrázkov v grafických programoch
* iné prídavné funkcie v rozširujúce základný program

## Princíp
Hostiteľská (host) aplikácia definuje rozhranie, cez ktoré s ňou zásuvný modul (plug-in) komunikuje. Väčšinou poskytuje plug-inu protokol, pomocou ktorého môže komunikovať s hostiteľskou aplikáciou a využívať jej služby. 
Zásuvné moduly obvykle nie sú schopné operovať samostatne, sú závislé od hostiteľskej aplikácie. Na druhej strane, hostiteľ je od plug-inov úplne nezávislý. 

Výhodami tohto prístupu je možnosť dynamicky rozširovať funkcionalitu aplikácie a udržať jej jadro menšie, nezahltené prebytočnými funkciami.

Kategória:Softvér
Omurtag

**Omurtag** môže byť:

* bulharský chán, pozri Omurtag (Bulharsko) 
* bulharské mesto, pozri Omurtag (mesto)
Kardam

**Kardam** bol chán Bulharov v rokoch 777803 (alebo 777796).

Chán Kardam nastúpil na trón v čase, keď bolo Bulharsko zmietané vnútornými bitkami a bojmi o trón. Po nástupe na trón v roku 777 sa snažil o dve veci – zachovať mier v krajine a viesť vojny proti Byzantíncom. Vojny proti tomuto nepriateľovi začal už chán Asparuch a trvali celé obdobie stredovekého Bulharska. Hľadal možnosti ako rozšíriť územie svojej krajiny na juh a juhozápad, a tak pokračovať v úmysle chána Asparucha, pretože tieto oblasti boli obývané slovanskými kmeňmi. A Byzantínci ich mohli hocikedy rozdrviť, a tak bez väčších problémov zaútočiť na barbarskú krajinu – Bulharsko.

Od roku 779 sa začalo úspešné obdobie víťazstiev v bitkách. V tom roku chán Kardam porazil Byzantíncov v bitke pri rieke Struma a miestne kmene Slovanov ho tu priali spolu s jeho vojskom s veľkou radosťou. Neskôr v roku 796 doslova rozbil armádu svojich východných susedov pri meste Markela vo východnom Trácku. Najlepší byzantskí vodcovia boli zabití: *„Bulhari ovládli časť armády Byzantíncov, zobrali si zlato, kone a cárske konvoje so sluhami.“* napísal do kroniky byzantský kronikár Teofan.

Táto bitka znova vrátila česť Bulharsku. Cisár Konštantín IV. sa ponížene vrátil do Konštantínopolu. Podpísal mierovú zmluvu, v ktorej sa zaviazal, že bude platiť Bulharom ročnú daň. Neskôr sa však pokúsil tento záväzok ignorovať, ale neúspešne. Chán Kardam mu poslal upozornenie: *„Splň si svoju povinnosť a zaplať daň, lebo inak ti napadnem Trácko!“.*

Posledný rok svojho života prežil chán Kardam v pokoji, šťastný, že spojil moc štátu so svojou mocou. Bol prvým panovníkom v druhej polovici 8. storočia, ktorý na desaťročie zabezpečil Bulharsku mier a rozvoj.

Kategória:Cháni Bulharska
Kategória:Narodenia v 8. storočí
Kategória:Úmrtia v 9. storočí
Peter I. (Bulharsko)

**Peter I.** (; † 30. január 970) bol bulharský cár od 27. mája 927 do 969.  

Po znamenitej vláde cára Simeona Bulharsko upadlo. Historici to kládli za vinu Petrovi I. – následníkovi trónu po Simeonovi. Opisovali ho ako slabého, krotkého a neskúseného panovníka, ktorý sa nerozumel do diplomacie. Aj napriek tomuto handicapu tento pokojný a skromný monarcha ostal na tróne dlhšie ako všetci stredovekí panovníci – od roku 927 do roku 970.

Celá príčina bulharského nešťastia má korene práve v synovi cára Simeona. Vojny, ktoré cár Peter uskutočnil priviedli prvú bulharskú ríšu do totálnej katastrofy. A v poľnohospodárstve, ktoré bolo hlavným zdrojom obživy vojakov v armáde čoskoro nastal kolaps.

Počas jeho vlády vyššie duchovenstvo bohatlo na rozdiel od obyvateľstva. Rozšírilo sa nové hnutie – bogomilstvo. Jeho cieľom bolo prejavovať nenávisť voči cárovi a duchovenstvu. Jeho členmi sa stali aj dvaja Petrovi synovia, aby tak mohli robiť viac nepríjemností svojmu otcovi. Cár sa už potom nemohol na nich spoľahnúť v bitkách proti svojim nepriateľom.

Keď cár nastúpil na trón ihneď stratil časť svojho územia – v bitke proti Maďarom na severe Bulharska. Za obeť nepriateľom padlo územie pri Dunaji a dokonca aj Trácia. Dunaj sa stal severnou hranicou odkiaľ susedné štáty podnikali vojenské výpravy do regiónu Dobrudža.

Vzťahy s Byzantskou ríšou boli v tomto čase pokojné, pretože v roku 927 sa Peter I. oženil s vnučkou Romana Lekapensa. Podpísala sa aj mierová zmluva na obdobie 30 rokov. V nej bol potvrdený titul cár pre bulharského panovníka.

Na konci vlády Petra I. sa priateľstvo medzi Byzantíncami a Bulharmi tiež skončilo. Cárovi synovia – Roman a Boris – boli zajatí v Konštantínopole a panovník Nikifor Foka nahuckal knieža Svetoslava I., aby zaútočil na Bulharsko. Petrova armáda bola v Dobrudži porazená a zajatá ruskou armádou. Rusi obsadili zopár pevností a knieža Sviatoslav I. založil svoje nové centrum v meste Preslav.

Počas vykorisťovania zeme cár utrpel infarkt a vstúpil do kláštora. Zopár dní po jeho smrti bol kanonizovaný v bulharskej pravoslávnej cirkvi.

Kategória:Narodenia v 10. storočí
Kategória:Úmrtia v 970
Kategória:Cári Bulharska
Peter Kušnirák

Mgr. **Peter Kušnirák** (* 22. máj 1974, Piešťany) je slovenský astronóm a úspešný objaviteľ planétok.

V roku 1997 dokončil štúdium astronómie a astrofyziky na Matematicko-fyzikálnej fakulte UK v Bratislave a od roku 1999 pôsobí na Astronomickom ústave AV ČR v Ondřejove. Do roku 2009 objavil a spoluobjavil vyše 260 planétok.

## Referencie

## Externé odkazy
* Stránka Astronomického ústavu AV ČR v Ondřejove

Kategória:Osobnosti z Piešťan
Kategória:Slovenskí astronómovia
Kategória:Objavitelia planétok
Kategória:Objavitelia asteroidov
Kategória:Absolventi Fakulty matematiky, fyziky a informatiky Univerzity Komenského v Bratislave
Kategória:Pracovníci Akadémie vied Českej republiky
Diapirizmus

**Diapirizmus** je proces výstupu ľahších materiálov (spravidla roztavených vyvretých hornín, ale môžu to byť aj chladné evapority alebo bahná) cez ťažšie nadložie, ktorého príčina je v rozdielnej hustote jednotlivých zložiek a riadi sa Archimedovým zákonom. Telesá vyzdvihnuté týmto procesom sa nazývajú diapíry.

Kategória:Geologické procesy
Presjan

**Presjan** alebo **Presijan** bol v rokoch 836 – 852 chán Bulharov. Vnuk chána Omurtaga.

Takmer žiadne dôveryhodné dokumenty, ktoré sa týkajú vnútornej politiky Presjana neboli nájdené. Na tróne vystriedal svojho uja – Malamira – ktorý vládol iba päť rokov v mieri s Byzantíncami. Presjan však skoncoval s mierom a od toho času bola Byzantská ríša v neustálom boji tak s Arabmi, ako aj s Bulharmi. Chán veril, že teraz už nastal čas rozšíriť územie bulharského štátu na juhozápad smerom k Macedónsku. V takýchto veciach mu pomáhala jeho pravá ruka – pomocník Kav-Chan Isbul, ktorý bol tiež veľmi dôležitý človek pre jeho deda.

Keď sa v roku 836 dostal na trón, ihneď pomohol obyvateľom mesta Smoľan, ktorých sužovali Byzantínci v západných Rodopách a Egejskom Trácku. Radosť z vyhratej bitky pri mestách Filipi a Siar dokumentuje nápis na kamennej doske: *“Chán Persian, so želaním Boha vládol mnoho Bulharom.”*

Iba vojna proti Srbom sa skončila neúspechom. Zaujímavosťou je, že táto vojna bola prvou vojnou v histórii bulharsko-srbských vzťahov v období rokov 839 – 842.

Čo sa týka rozširovania územia k spomínanému Macedónsku, Presjanovi sa to nakoniec podarilo. K svojmu štátu pripojil oblasti v strednom a západnom Macedónsku vrátane miest Ochrid, Prilep, Bitola a Kosovo. Potom sa Slovania z „bulharskej“ skupiny, žijúci v tom čase na severe Bulharska prestahovali do týchto nových oblastí.

Kategória:Úmrtia v 852
Kategória:Cháni Bulharska